Lippakioski

Lippakioski on Helsingin kaupunginarkkitehti Gunnar Taucherin johdolla 1930-luvun lopulla suunniteltu myöhäisfunktionalistinen, 1940-lukua edustava, makeis- ja virvoitusjuomakioskeissa käytetty kioskityyppi.

Ensimmäiset puurakenteiset kaarevaetuseinäiset lippakioskit suunniteltiin jo vuonna 1937 (Gunnar Taucher ja Eero Urpola), mutta tämänpäiväiset kulmikkaat lippakioskit on rakennettu 1940- ja 1950-luvuilla. Lippakioskit, joita on jäljellä 19 kappaletta ympäri Helsinkiä ovat kaupunginarkkitehti Hilding Ekelundin allekirjoittamien piirustusten mukaisia.

Lipallinen puurakenteinen kioski on suorakaiteen muotoinen. Kioskin ikkunallisessa etuosassa lipan alla on myyntitiski. Kioskin takana on ovi. Sisätilat on jaettu kahteen osaan myynti- ja varastopuoleen, joiden välissä on liukuovi.

Kioskit rakennettiin aikoinaan keskeisille paikoille linja-auto- ja raitiovaunulinjojen päätepysäkeille sekä puistojen reunamille.

Vuonna 1938 Taucherin kaarevaseinäisen kioskin tyyppipiirustukset julkaistiin Arkkitehti-lehdessä. Tämän jälkeen niitä rakennettiin ainakin Poriin. Yksi vuonna 1941 valmistunut kioski on vielä jäljellä Sibeliuspuistossa.Anne Mäkinen: Helsingin kioskien historiaaJuri Nummelin: Porin funkis

Osa kioskeista toimii ravintoloiden ulkotarjoilupisteenä. Vuorimiehenpuistikon kioski toimii viereisen Seahorse-ravintolan kesäterassina, ja Tove Janssonin puiston (ent. Katajanokanpuiston) kioski, joka oli kaupungin ensimmäinen kioski jolle myönnettiin anniskelulupa, toimii läheisen Bellevue-ravintolan yhteydessä. Nykyään anniskeluoikeudet on myönnetty myös mm. Hietalahdenrannan kioskille, myös kolmelle kaupungin omistamalle lippakioskille: Karhupuiston, Hietalahdenrannan ja Helsinginkadun.

Lippakioskien suosio hiipui 70- ja 80-luvuilla mm. R-kioskien yleistyttyä, mutta 2000-luvulla lippakioskien suosio alkoi nousta. Helsingin kaupunki vuokraa kioskeja yksityisyrittäjille, joista suosittuja ovat mm. Karhupuiston kioski.

Suosiosta huolimatta osa kioskeista ovat ilman yritystoimintaa ja huonossa kunnossa. Vuonna 2023 kaupunki asetti purkutuomion Nordenskiöldinaukion ja Paavalinpuiston kioskeille niiden huonon kuntonsa vuoksi. Yritystoimintaa hankaloittaa mm. lyhyt aukiolokausi. Kioskeja voi käyttää vain touko- ja syyskuun välillä, koska eristämättömät vesiputket halkeavat helposti kylmällä kelillä. Muita haittapuolia ovat huono sijainti. Nordenskiöldinaukion kioskilla yritettin yritystoimintaa 2010-luvun lopulla, mutta vilkkaasti liikennöidyn risteyksen katupöly osoittautui ongelmaksi. Lopulta Nordenskiöldinaukion kioskin kohdalla Helsingin kaupunginvaltuusto ratkaisi asian kunnostamalla ja siirtämällä sen Linnankoskenpuistoon vuoden 2024 puiston peruskorjauksen yhteydessä vastaamaan kaupunkilaisten toiveeseen rakentaa puistoon lippakioski.

 Luettelo Helsingin lippakioskeista 

NimiLähin katuosoite/risteysKaupunginosaRakennusvuosiTilaTyyppiHuomioitaKartta-linkkiKuvaArabian aukion kioskiIntiankatu 2Toukola1940–1950 -lukuSuljettuSuorakaidekehyksetön|100x100pxEiran puiston kioskiTehtaankatu-LaivurinkatuEira1940–1950 -lukuSuorakaidekehyksetön|100x100pxEsplanadinpuiston kioski, läntinenPohjoisesplanadi-MikonkatuKaartinkaupunki1928KäytössäLankarullakehyksetön|100x100pxEsplanadinpuiston kioski, itäinenPohjoisesplanadi-FabianinkatuKaartinkaupunki1928KäytössäLankarullaHelsinginkadun kioskiHelsinginkatu-FleminginkatuKallio1940–1950 -lukuKäytössäSuorakaideHietalahdenrannan kioskiHietalahdenranta-HietalahdenkatuKamppi1939KäytössäSoikeaJohanneksenpuiston kioskiYrjönkatu-MerimiehenkatuUllanlinna1940–1950 -lukuSuorakaideKaisaniemenpuiston kioskiSvante Olssonin puistokuja-
Birger Brunilan puistokujaKluuvi1937KäytössäEdestä kaarevakehyksetön|100x100pxKansallismuseon puiston kioskiMuseokatu-DagmarinkatuTöölö1940–1950 -lukuSuorakaidekehyksetön|100x100pxKarhupuiston kioskiFleminginkatu-AgricolankatuKallio1940–1950 -lukuKäytössäSuorakaidekehyksetön|100x100pxKasarmitorin kioskiPohjoinen Makasiinikatu-KasarmitoriKaartinkaupunki1928LankarullaKatajanokanpuiston kioskiTove Janssonin puistoKatajanokka1940–1950 -lukuSuorakaidekehyksetön|100x100pxKauppakorkeakoulun kioskiArkadiankatu 25Töölö1940–1950 -lukuSuorakaideKäärmetalon kioskiMäkelänkatu-VaakalinnuntieKäpylä1940–1950 -lukuSuorakaideKäpylän kioskiPohjolanaukio-PohjolankatuKäpylä1937Edestä kaarevakehyksetön|100x100pxLaajalahden aukion kioskiMunkkiniemen puistotie 21Munkkiniemi1937SuorakaideTyyppinsä vanhinLapinlahdenpuistikon kioskiLapinlahdenkatu 3Kamppi1940–1950 -lukuKäytössäSuorakaidekehyksetön|100x100pxLiisanpuistikon kioskiLiisanpuistikkoKruununhaka1940–1950 -lukuKäytössäSuorakaideMika Waltarin puiston kioskiRuneberginkatu-
Eteläinen HesperiankatuTöölö1937SuljettuEdestä kaarevakehyksetön|100x100pxNordenskiöldinaukion kioskiNordenskiöldinaukioTöölö1940–1950 -lukuSuljettuSuorakaideKunnostettu ja siirretty Linnankosken puistoonkehyksetön|100x100pxPaavalinpuiston kioskiHämeentie-SturenkatuVallila1940–1950 -lukuSuljettuSuorakaidePurkutuomiokehyksetön|100x100pxPitkänsillan kioskiUnioninkatu-KaisaniemenrantaKluuvi1940–1950 -lukuSuorakaidekehyksetön|100x100pxPuolen hehtaarin lippakioskiLinnankoskenpuistoTöölö2025AvoinSuorakaideSijaitsi aikaisemmin Nordenskiöldin aukiollakehyksetön|100x100pxRuskeasuon kioskiMannerheimintie-Koroistentie1928SuljettuLankarullaSuursuon ostoskeskus, MaunulaPakilantieMaunulaPurettu 2011SuorakaideVuorimiehenpuistikkoVuorimiehenkatu-KapteeninkatuUllanlinna1940–1950 -lukuKäytössäSuorakaide

Helsingin kaupunki on päättänyt myydä tarjouskilpailulla seuraavat 10 lippakioskia syksyn 2015 jälkeen:Helsinki luopuu 10 lippakioskista – kaupungin tiedottamista kritisoidaan
 Eiran puisto
 Johanneksenpuisto
 Kauppakorkeakoulut
 Karhupuisto
 Käpylänaukio
 Laajalahden aukio
 Lapinlahdenpuistikko
 Liisanpuistikko
 Museon puisto
 Vuorimiehenpuistikko

 Lähteet 


Viitteet

 Aiheesta muualla 

Stadin lippikset.

Luokka:Helsingin liikerakennukset
Luokka:Kioskit